stanford-oval/wikipedia huggingface dataset:
Kivatsun luonnonpuisto
Aiheesta muualla

Государственный природный заповедник «Кивач» (Arkistoitu – Internet Archive). Luonnonvarainministeriön suojelualuesivusto.
Kuvia Kivatsunkoskesta (Arkistoitu – Internet Archive)
Kuva Kivatsunkoskesta vuodelta 1965[vanhentunut linkki]
Karjalan tasavallan valtakunnalliset luonnonsuojelualueet
| --- | --- |
: Aunuksen rauhoitusalue | Kalevalan kansallispuisto | Kantalahden luonnonpuisto | Kivatsun luonnonpuisto | Kižin rauhoitusalue | Kostamuksen luonnonpuisto | Laatokan saariston kansallispuisto | Paanajärven kansallispuisto | Vodlajärven kansallispuisto
Keleos

Keleos (m.kreik. Κελεός) oli kreikkalaisessa mytologiassa Eleusiin kuningas. Demeterin etsiessä tytärtään Persefonea vanhan naisen hahmossa Keleos otti tämän vastaan vieraanvaraisesti. Vastapalvelukseksi kuningas, joka ei tunnistanut jumalaista vierastaan, pyysi Demeteriä hoitamaan kahta poikaansa, Demofonia ja Triptolemosta, jotka hän oli saanut vaimonsa Metaneiran kanssa. Tämän lisäksi heillä oli tyttäret Diogenia, Pammerope ja Saisara.
Kiitokseksi vieraanvaraisuudesta Demeter päätti tehdä Demofonista kuolemattoman polttamalla tämän kuolevaisen sielun pois perheen tulisijalla öisin vähän kerrallaan. Metaneira kuitenkin yllätti jumalattaren eräänä yönä pitämässä poikaansa tulessa ja keskeytti rituaalin huutamalla kauhusta, jolloin Demofon paloi tuhkaksi. Demeter paljasti tällöin itsensä, ja haluten korvata perheen menetyksen, opetti Triptolemokselle maanviljelyn taidon.
Keleos oli yksi alkuperäisista Demeterin papeista, joka yhtenä ensimmäisistä ihmisistä oppi Demeterin kultin salaiset menot, Eleusiin mysteerit. Hänen tyttäriestään tuli Demeterin papittaria.
Ovidiuksen versiossa Keleos ei ollut kuningas vaan vanha maalaismies, joka otti Demeterin vastaan vaatimattomassa majassaan.
Kastanjaviinit

| Kastanjaviinit |
| --- | --- |

Tieteellinen luokittelu
Kunta::  Kasvit Plantae
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Rosidit
Lahko::  Vitales
Heimo::  Viiniköynnöskasvit Vitaceae
Suku::  Kastanjaviinit Tetrastigma  (Miq.) Planch. (1887)
Katso myös
   Kastanjaviinit Commonsissa 
Infobox OKNimi-testi OK: 
Kastanjaviinit (Tetrastigma) on kasvisuku, joka kuuluu viiniköynnöskasveihin. Sukuun sisältyy 137 lajia, joita esiintyy alkuperäisinä tropiikissa ja subtropiikissa, Kaakkois-Aasiassa Intiasta ja Kiinasta Indonesiaan, Australiassa ja Melanesiassa. Kastanjaviinit ovat yleensä puuvartisia, harvoin ruohovartisia kiipeileviä köynnöksiä. Vietnamista kotoisin oleva kastanjaviini (Tetrastigma voinierianum, alun perin Vitis voinieriana viiniköynnösten suvussa) tunnetaan huonekasvina.
Aiheesta muualla

Finto: Kassu – Kasvien suomenkieliset nimet: Tetrastigma
Jokerit Salibandy

Jokerisalibandy Helsinki ry eli Jokerit Salibandy on helsinkiläinen vuonna 2013 perustettu salibandyn erikoisseura, jonka perustivat jääkiekkoseura Jokerien kannattajat. Seuralla on yhteensä 10 joukkuetta naisten II-divisioonassa, miesten III-divisioonassa, naisten IV-divisioonassa ja miesten V-divisioonassa.
Junioripuolella seuralla on toimintaa A-B ja E-G -pojissa ja A-B-tytöissä. Seuralla oli kauden 2018–2019 alussa 309 jäsentä.
Miehet

Jokerien miesten edustusjoukkue pelasi kaudella 2018–2019 III-divisioonaa ja jäi lohkossaan viimeiseksi pudoten IV-divisioonaan. Edustusjoukkue pelaa silti kaudella 2019–2020 II-divisioonaa, kun seuran kolmosjoukkueen sarjapaikka II-divisioonassa siirretään edustukselle.
Naiset

Jokerien naisten edustusjoukkue pelaa kaudella 2019–2020 II-divisioonaa.
Naiset > Jokerit kaudella 2018–2019

| --- | --- |
 Maalivahdit 90 Emmi Peltonen  22 Elsa Lehto  73 Jenni Mustakallio Puolustajat 70 Anni Järvinen  14 Hillevi Arkkila  15 Riikka Toivola  16 Elina Jatkola  23 Mikaela Buchert  47 Sari Rouvali :  Hyökkääjät 30 Aliisa Syrjänen  40 Veera Sinikallio  80 Ida Nyman  17 Oona Lampola  19 Henni Pöyry  21 Janniina Andersson  28 Juulia Huttula  32 Sissi Pöyry  43 Suvi Kinnunen  44 Steffi Gustavsen  51 Jade Ritala  81 Saara Hartikainen  91 Nea Groundstroem    Valmentaja Joni Toivola
Muut joukkueet > Miehet

Jokerit Team (III-divisioona)
Utica (III-divisioona)
Jokerit IV (V-divisioona)
Jokerit V (V-divisioona)
Muut joukkueet > Naiset

Jokerit Team (III-divisioona)
Jokerit III (IV-divisioona)
Jokerit IV (IV-divisioona)
José Francisco Torres

| Henkilötiedot |
| --- | --- | --- |
Koko nimi: José Francisco Torres Mezzell
Syntymäaika: 29. lokakuuta 1987 (ikä 36)
Syntymäpaikka: Longview, Texas, Yhdysvallat
Pelipaikka: keskikenttä
Pituus: 170 senttimetriä
Paino: 61 kilogrammaa
Seurat
| Vuodet | Seura | O (M) |
| 2006– | Pachuca | 81 (3) |
Maajoukkue
| 2008–2013 | Yhdysvallat | 26 (0) |
 Seurajoukkueuran tilastot kattavat vain kansalliset sarjat, päivitetty 8. kesäkuuta 2010.  Maajoukkueuran tilastot päivitetty 6. lokakuuta 2018.
José Francisco Torres Mezzell (s. 29. lokakuuta 1987 Longview, Texas, Yhdysvallat) on yhdysvaltalainen jalkapalloilija, pelipaikaltaan keskikenttäpelaaja. Hän on edustanut muun muassa meksikolaista Pachucaa ja kuulunut myös Yhdysvaltain maajoukkueeseen.
Seurajoukkueura

Torresin isä on meksikolainen ja äiti yhdysvaltalainen, minkä myötä hänellä on sekä Meksikon että Yhdysvaltain kansalaisuus. Hän vietti lapsuutensa Texasissa, mutta siirtyi high school -ikäisenä meksikolaisen Pachucan juniorijoukkueeseen.
Torres debytoi Meksikon korkeimmalla sarjatasolla Primera Divisiónissa ottelussa Tolucaa vastaan 29. marraskuuta 2006 ja nousi Pachucan avauskokonpanoon syksyllä 2008. Hän pelasi joukkueensa kaikissa kolmessa ottelussa vuoden 2008 seurajoukkueiden MM-kilpailuissa. Vuoden 2009 InterLigassa hän oli yksi Pachucan onnistujista rangaistuspotkukilpailuun venyneessä loppuottelussa, jonka voitolla joukkue varmisti paikkansa Copa Libertadoresissa.
Maajoukkueura

Sukujuurtensa vuoksi Torresilla oli mahdollisuus edustaa maajoukkuetasolla joko Yhdysvaltoja tai Meksikoa. Hän kieltäytyi paikasta Yhdysvaltain olympiajoukkueessa Pekingin olympialaisten jalkapalloturnauksessa vedoten seurajoukkuekiireisiin, mutta valitsi lopulta synnyinmaansa ja debytoi Yhdysvaltain A-maajoukkueessa MM-karsintaottelussa Kuubaa vastaan 11. lokakuuta 2008.
Torres kuului Yhdysvaltain joukkueeseen vuoden 2009 Maanosaliittojen cupissa, jossa ei kuitenkaan pelannut minuuttiakaan. Vuoden 2010 MM-kilpailuiden karsinnoissa hän pelasi kaikkiaan seitsemässä ottelussa, ja hänet valittiin myös lopputurnausmiehistöön. Hän on pelannut kaikkiaan 26 maaottelua vuosina 2008–2013.
Saavutukset

Primera División de México: kevät 2007
CONCACAF Champions League: 2007, 2008, 2009–2010
SuperLiga: 2007
Aiheesta muualla

José Francisco Torresin esittely Yhdysvaltain jalkapalloliiton sivustolla (englanniksi)
Yhdysvaltain joukkue – Maanosaliittojen cup 2009
1 Howard |
2 Bornstein |
3 Bocanegra |
4 Casey |
5 Onyewu |
6 Pearce |
7 Beasley |
8 Dempsey |
9 Davies |
10 Donovan |
11 Wynne |
12 Bradley |
13 Clark |
14 Califf  |
15 DeMerit |
16 Kljestan |
17 Altidore |
18 Guzan |
19 Adu |
20 Torres |
21 Spector |
22 Feilhaber |
23 Robles |
Valmentaja Bob Bradley
Yhdysvaltain joukkue – Jalkapallon MM-kilpailut 2010
1 Howard |
2 Spector |
3 Bocanegra |
4 Bradley |
5 Onyewu |
6 Cherundolo |
7 Beasley |
8 Dempsey |
9 Gómez |
10 Donovan |
11 Holden |
12 Bornstein |
13 Clark |
14 Buddle |
15 DeMerit |
16 Torres |
17 Altidore |
18 Guzan |
19 Edu |
20 Findley |
21 Goodson |
22 Feilhaber |
23 Hahnemann |
Valmentaja Bob Bradley
Jonas Alströmer

| Jonas Alströmer |
| --- | --- |
 Jonas Alströmer Johan Henrik Scheffelin maalaamana noin vuonna 1730.
Henkilötiedot
Syntynyt: 7. tammikuuta 1685  Alingsås, Ruotsi
Kuollut: 2. kesäkuuta 1761 (76 vuotta)  Alingsås, Ruotsi
Ammatti:  liikemies
Vanhemmat:  Tore Karlsson (1652–1702) Annika Gislesdotter (1666–1739)
Puoliso:  Margareta Clason (1709–1738) Hedvig Elisabeth Paulin (1716–1806)
Jonas Alströmer (ennen aateloimista Alström, alun perin Toresson isänsä mukaan; 7. tammikuuta 1685 Alingsås – 2. kesäkuuta 1761 Alingsås) oli ruotsalainen liikemies ja teollisen vallankumouksen edistäjä Ruotsissa.
Hänet tunnetaan myös siitä, että hän teki perunasta suositun ruokakasvin Ruotsissa, vaikka ei yleisen harhakäsityksen vastaisesti ollutkaan ensimmäinen, joka sitä Ruotsissa viljeli. Hän kuitenkin kirjoitti artikkeleita perunan hyvistä ominaisuuksista.
Elämä

Jonas Toresson syntyi vuonna 1685 Alingsåsissa köyhään porvarisperheeseen. Hänen isänsä oli Tore Carlsson ja äitinsä Annika Gisledotter, ja heillä oli Jonaksen lisäksi kolme muuta lasta: Brita, Maria ja Carl. Toresson otti myöhemmin sukunimekseen Alström kotikaupunkinsa mukaan, näin tekivät myös hänen sisaruksensa.
Alström kävi koulua ja oppi siellä lukemaan, kirjoittamaan ja laskemaan, mutta ei erityisen paljon muuta. Hän joutui aloittamaan työnteon varhain, ja toimi muun muassa juoksupoikana Eksjössä. Sieltä hän suuntasi kahden vuoden jälkeen Vänersborgiin, jossa hän pääsi kaupunginsihteerin palvelukseen kirjoittamaan puhtaaksi oikeudenkäyntiasiakirjoja. Siellä hän sai ystävän kautta työtarjouksen Tukholmasta, johon hän muutti työskentelemään kirjuriksi eräälle tukkukauppiaalle. Hän ei ehtinyt olemaan siellä kauaa, ennen kuin lähti aiemmin mainitun ystävänsä ja tämän kihlatun mukana Lontooseen. Kyseinen kihlattu oli nimittäin tukkukauppiaan tytär, eivätkä tytön vanhemmat hyväksyneet suhdetta.
Lontoossa Alström työskenteli ystävänsä perustamassa kauppayhtiössä, joka meni kolmen vuoden jälkeen konkurssiin epäonnistuneen keinottelun takia. Hän oli kuitenkin ehtinyt luoda itselleen mainetta ja pääsi töihin laivanselvittäjäksi. Hän sai myös Englannin kansalaisuuden, ja vähän ajan kuluttua hän perusti oman yhtiön.
Alströmin afäärit sujuivat hyvin, ja hänelle kerääntyi huomattava omaisuus. Katsellessaan, kuinka paljon erilaisia asioita teknisesti kehittyneemmästä Englannista vietiin Ruotsiin, hän alkoi ajatella, että olisi Ruotsin kannalta parempi, jos se pystyisi valmistamaan näitä tuotteita itse. Hän palasikin Ruotsiin vuonna 1715 ja lähti kartoittamaan maansa resurssien, tuotannon ja kaupankäynnin tilaa. Hän päätyi kuitenkin palaamaan ulkomaille hankkiakseen vielä lisää osaamista. Hän matkusti Pariisiin, jossa perehtyi lampaanhoitoon ja tekstiiliteollisuuteen.
Vuonna 1723 Alström purjehti Amsterdamista Tukholmaan mukanaan työväkeä ja -välineitä. Ruotsiin saapuessaan hänen rahatilanteensa oli hänen kaikkien Manner-Euroopassa tekemiensä 
ostosten takia heikko. Hän kuitenkin onnistui käynnistämään Alingsåsiin manufaktuurin, joka valmisti tekstiilituotteita.
Alström vietti pitkiä aikoja Tukholmassa, jossa hänen onnistui lobata valtiopäiviltä suuria tukisummia manufaktuurilleen. Vuonna 1739 hän oli mukana perustamassa Ruotsin kuninkaallista tiedeakatemiaa. Vuonna 1751 hänet aateloitiin ja hän muutti nimensä muotoon Alströmer. Hän oli jo kolme vuotta aiemmin saanut Pohjantähti-ritarikunnan kunniamerkin ensimmäisenä ei-aatelisena henkilönä. Alströmer asetti poikansa Patrik Alströmerin manufaktuurinsa johtajaksi vuonna 1755 ja kuoli vuonna 1761. Seuraavina vuosikymmeninä yhtiö joutui taloudellisiin vaikeuksiin ja meni lopulta konkurssiin.
Perhe

Alströmer oli kahdesti naimisissa. Hänen ensimmäinen vaimonsa Margareta Clason (1709–1738) kuoli vain 29-vuotiaana. Pari ehti saada kolme lasta: Patrik (1733–?), August (1735–?) ja Clas (1736–?). Alströmin toinen vaimo oli Hedvig Elisabet Paulin (1716–1806), jonka kanssa Alströmer sai yhden pojan, Johanin (1742–?).
Aiheesta muualla

Wikimedia Commonsissa on kuvia tai muita tiedostoja aiheesta .
Alströmin patsas Alingsåsissa (Aron Sandberg, 1905).
Kaarinan puku

Kaarinan muinaispuku
Kaarinan muinaispuku on rekonstruktio muinaispuvusta, joka perustuu Kaarinassa, nykyisin Turussa sijaitsevan Kaarinan Kirkkomäen kalmiston viikinkiaikaisen haudan 1/1950 löytöihin.
Puku koostuu kaksivärisestä alusmekosta, kaksiosaisesta hameesta, liehukkeesta, esiliinasta, päähineestä ja viitasta. Kaksiosaisessa alusmekossa on luonnonharmaa paitaosa ja tummansiniset alaset eli näkymättömiin jäävä alempi kappale. Hame on vaalean sinivihreää kangasta ja koostuu kahdesta kappaleesta, jotka kiinnitetään olalta soljin. Hameen etukappaleen yläosassa on ommeltua koristeruudukkoa. Oikealta takaolalta riippuu vaaleansinivihreä liehuke. Esiliina on tummahkon sinivihreä ja kiinnitetään punaruskealla lautanauhalla. Esiliinan reunaa kiertävät pronssispiraalikoristeet. Tummansininen päähine on kehystetty pronssispiraalikoristein. Hapsullinen vaippa eli viitta on punaharmaa.
Sidokseltaan kankaat ovat 4-vartisia bataviatoimikkaita. Päähine on murtotoimikasta. Kankaissa on ontelomaiset putkihulpiot ja ne on päätelty huolittelunauhoin. Loimen ja kuteen tiheydet vaihtelevat välillä 5–11 lankaa senttimetrillä.
Kokonaan viikinkiajan tekniikoin tehty pukuversio Kaarinan puvusta kuuluu Turun museokeskuksen kokoelmaan tunnisteella TMM22593. Puku on valmistettu vuosina 1990–1999.  Puku on valmistettu luonnonkuiduista pystykangaspuissa.
Kirjallisuutta

Tarina Kaarinan muinaispuvusta (1992)
Willberg, Ulla: Muinaispuku muinoin (2002)
Euran muinaispuku, naisella värttinä
Bergström, Matti: Tarina Kaarinan muinaispuvusta (2009)
Bergström Matti: Euran muinaispuku, istuva nainen etuviistosta
Aiheesta muualla

Kaarinan muinaispuku Finna.fi-sivustolla
Kockelträsket

| Kockelträsket |
| --- | --- |
Valtiot:  Suomi 
Paikkakunta:  Inkoo
Koordinaatit:  60°00′51″N, 23°47′38″E
Järvinumero:  81.070.1.003
Mittaustietoja
Pinnankorkeus:  32,4 m 
Rantaviiva:  1,48 km 
Pinta-ala:  0,06 km² 
Suurin syvyys:  10,5 m 
 fiKockelträsket 
Kockelträsket on luonnonsuojelualueen ympäröimä karu ja kirkasvetinen metsäjärvi Inkoon lounaisosassa läntisellä Uudellamaalla. Sen pinta-ala on 6,3 hehtaaria.
Maantiede

Kockelträsket muistuttaa nelisakaraista tähteä. Sen ulottuvuus lounaasta koilliseen ja kaakosta luoteeseen on 400 metriä. Saaria ei ole ja rannat ovat melko suoria. Järveä ympäröi metsä ja suo. Kockelträsketin koillispuolella sijaitsee Vitträsket, etelässä sijaitsee Svartträsket. Kockelträsketin ja Svartträsketin välissä on haja-asutusta. Kockelträsketin pohjoisrannalta virtaa laskuoja alle sadan metrin päähän Vitträsketiin, Vitträsketistä puolestaan virtaa laskuoja Bruksträsketiin. Kockelträsketiin ei virtaa selkeitä tulo-ojia.
Kockelträsket (81.070.1.003) kuuluu Bruksträsketin valuma-alueeseen (81.070), joka on kolmannen jakovaiheen vesistö Suomenlahden rannikkoalueen päävesistössä (81). Bruksträsketin alueeseen kuuluu yhdeksän vähintään hehtaarin laajuista vakavettä, joista Kockelträsket on seitsemänneksi laajin Tåtelträsketin jälkeen.
Jääpäivikit

| Jääpäivikit |
| --- | --- |
 Mesembryanthemum nodiflorum
Tieteellinen luokittelu
Kunta::  Kasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Caryophyllales
Heimo::  Päivikkikasvit
Suku::  Jääpäivikit Mesembryanthemum  L. (1753)
Synonyymit
 herttalehdet (Aptenia N.E.Br.)  Phyllobolus N.E.Br.  
Katso myös
   Jääpäivikit Commonsissa 
Infobox OKNimi-testi OK: 
Jääpäivikit (Mesembryanthemum) on päivikkikasveihin kuuluva kasvisuku, jossa on 106 lajia. Ne ovat pieniä sukkulenttisia ruohoja, joita esiintyy alkuperäisinä Afrikassa, Etelä-Euroopassa ja Lounais-Aasiassa.
Lajeja

mesiherttalehti (Mesembryanthemum cordifolium, syn. Aptenia cordifolia)
soodajääpäivikki, jääpäivikki eli jääruoho (Mesembryanthemum crystallinum)
suppujääpäivikki, suppupäivänkukka eli keskipäivänkukka (Mesembryanthemum nodiflorum, syn. Dorotheanthus nodiflorus)
isokeskipäivänkukka (Mesembryanthemum oculatum, syn. Phyllobolus oculatus)
marokonjääpäivikki (Mesembryanthemum theurkauffii)
(Lähteen rajauksessa jääpäivikkeihin yhdistetään useita aiempia sukuja, kuten herttalehdet Aptenia ja Phyllobolus.)
Aiheesta muualla

Finto: Kassu – Kasvien suomenkieliset nimet: Mesembryanthemum
Suomen Lajitietokeskus: Jääpäivikit – Mesembryanthemum
Jarno Trulli

| Jarno Trulli |
| --- | --- |
 Jarno Trulli vuonna 2014.
Henkilötiedot
Syntynyt: 13. heinäkuuta 1974 (ikä 50) Pescara, Italia
Kansalaisuus:   Italia
Formula 1 -ura
Aktiivivuodet:  1997–2011
Talli(t):  Minardi (1997) Prost (1997–1999) Jordan (2000–2001) Renault (2002–2004) Toyota (2004–2009) Lotus (2010–2011)
Kilpailuja:  256 (252 starttia)
Maailman­mestaruuksia:  0
Voittoja:  1
Palkintosijoja:  11
Paalupaikkoja:  4
Nopeimpia kierroksia:  1
MM-pisteitä:  246,5
Ensimmäinen kilpailu:  Australian GP 1997
Ensimmäinen voitto:  Monacon GP 2004
Viimeinen voitto:  Monacon GP 2004
Viimeinen kilpailu:  Brasilian GP 2011
Aiheesta muualla
www.jarnotrulli.com
| Henkilötiedot> Formula E -ura |
| --- | --- |
Entiset tallit:  Trulli (2014-2015)
Kilpailuja:  12 (11 starttia)
Pisteitä:  15
Voittoja:  0
Palkintosijoja:  0
Paalupaikkoja:  1
Nopeimpia kierroksia:  0
Ensimmäinen ePrix:  Kiinan ePrix 2014
Aiheesta muualla
www.jarnotrulli.com
Jarno Trulli (s. 13. heinäkuuta 1974 Pescara, Italia) on italialainen autourheilija. Hän on entinen Formula 1 -kuljettaja, joka ajoi sarjassa vuosina 1997–2011. Vuonna 2014 hän perusti Trulli GP -nimisen Formula E -tallin, jossa hän toimii myös toisena kilpakuljettajana.
Trullin vanhemmat Enzo ja Franca olivat moottoriurheilun ystäviä ja nimesivät poikansa vuonna 1973 kilparadalla menehtyneen suomalaisen ratamoottoripyöräilijä Jarno Saarisen mukaan.
Autourheilu-ura

Trullin autourheilu-ura lähti liikkeelle karting-harrastuksesta. Voitettuaan kartingissa Italian ja Euroopan mestaruudet hän voitti Saksan Formula 3 -sarjan mestaruuden vuonna 1996.
Formula 1 -ura alkoi kaudella 1997, jolloin Trulli ajoi Minardi-tallissa seitsemän osakilpailua, joiden jälkeen hän siirtyi Prost-talliin loukkaantuneen Olivier Panisin tilalle. Trulli teki vaikutuksen kolmannessa Prost-kisassaan ajamalla Saksan osakilpailussa neljänneksi ja jopa johtamalla vähän aikaa Itävallan osakilpailua. Hän oli Prost-tallin palveluksessa kaksi vuotta ja pääsi ensimmäisen kerran palkintosijoille Euroopan osakilpailussa kaudella 1999.
Trulli vaihtoi tallia kaudeksi 2000 ja siirtyi Jordan-tallin leipiin. Jordan ei kuitenkaan ollut enää yhtä hyvässä vedossa kuin 1990-luvun lopulla, eikä Trulli saavuttanut yhtään palkintosijaa. Managerinsa Flavio Briatoren tuella hän siirtyi kaudella 2002 Renault’lle, jonka tallipäällikkönä Briatore toimi. Ranskalaistallissa Trulli saavutti uransa ensimmäisen osakilpailuvoiton Monacossa, jossa maaliin pääsi vain yhdeksän autoa.[lähde? ]
Trulli joutui lähtemään Renault-tallista kun kautta 2004 oli ajamatta neljä osakilpailua. Trullin korvasi Jacques Villeneuve. Trulli oli ehtinyt tehdä Toyota-tallin kanssa sopimuksen kaudesta 2005, ja Renault-tallista poistuttuaan hän pääsi ajamaan kauden 2004 kaksi viimeistä osakilpailua Toyotalle Ricardo Zontan tilalle. Trullin parhaita suorituksia kaudella 2005 olivat kolme palkintopallisijaa.
Parin Toyotalle vaikeamman kauden jälkeen Trulli ajoi kauden 2008 Ranskan osakilpailussa kolmanneksi ja koko kausi sujui muutenkin kahta edellistä kautta paremmin Toyotan ollessa melko kilpailukykyinen. Kauden 2009 Trulli aloitti vahvasti ajamalla heti kauden avauskilpailussa Australiassa kolmanneksi lähdettyään matkaan varikolta. Trulli sai kilpailun jälkeen 25 sekunnin aikasakon Lewis Hamiltonin ohittamisesta turva-auton ollessa radalla. Hän jäi kahdenneksitoista, mutta myöhemmin tuomaristo perui hänelle annetun aikasakon ja hän nousi takaisin kolmanneksi. Trulli jatkoi hyvää vauhtia ja oli tasaisesti pisteillä. Hänen parhaat sijoituksensa olivat toinen sija Japanissa sekä kolmannet sijat Australiassa ja Bahrainissa, jossa hän ajoi paalupaikan ja uransa ensimmäisen nopeimman kierroksen.
Toyota ilmoitti aikeistaan jättää F1-sarjan hyvissä ajoin ja Trulli joutui etsimään uuden työpaikan. Kaudella 2010 uutena tallina F1-sarjassa aloittanut Lotus palkkasi kokeneen italialaisen talliinsa Heikki Kovalaisen tallikaveriksi. Lotus ei kuitenkaan ollut kilpailukykyinen verrattuna kärkitalleihin. Trullin parhaaksi sijoitukseksi jäi Japanin GP:n 13. sija. Trulli päihitti Kovalaisen aika-ajovertailussa 11/8.[lähde? ]
Trulli jatkoi Lotuksella kaudella 2011. Hän hävisi kauden välisessä aika-ajovertailussa Kovalaiselle peräti 16-2. Saksan kilpailussa hänen tilallaan ajoi Karun Chandhok. Trullin parhaiksi sijoituksiksi jäivät Australian ja Monacon kilpailuista ajetut 13. sijat. Hänen oli tarkoitus jatkaa tallissa kaudella 2012, mutta hänet korvattiin Vitali Petrovilla.[lähde? ]
Autourheilu-ura > Formula E -ura

Vuonna 2014 Trulli perusti oman tallin Trulli GP:n Francesco Guarnierinin kanssa. Trulli myös kilpailee oman tallinsa autolla Formula E -sähköautosarjassa. Hän ajoi neljänneksi Uruguayn osakilpailussa joka oli hänen ainoa pistesijoituksensa. Saksan kilpailussa Trulli ajoi paalupaikalle mutta jäi lopulta kilpailussa pois pistesijoilta. Hän sijoittui 15 pisteellään sarjassa lopulta 20:ksi. Kauden päätteeksi Trulli lopetti kilpauransa ja keskittyy oman tiiminsä johtamiseen.[lähde? ]
Formula E -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014–15 | Trulli | BEI Kesk. | PUT 16 | PDE 4 | BNA Kesk. | MIA 15 | LBH Kesk. | MON 11 | BER 19† | MOS 18† | LON 15 | LON Kesk. | 15 | 20. |
| 2015–16 | Trulli | BEI   | PUT DNA | PDE   | BNA   | MEX   | LBH   | PAR   | BER   | LON   | LON   |  | 0 | NC |
Yksityiselämä

Jarno on naimisissa Barbaran kanssa ja heillä on kaksi poikaa; Enzo (s. 2005), joka on myös autourheilija ja Marco (s. 2006) sekä yksi tytär Veronica (s. 2014).[lähde? ]
Trulli omistaa isänsä ja viinialan asiantuntijan kanssa viinitarhan Italian Abruzzossa.
Aiheesta muualla

Kuvia tai muita tiedostoja aiheesta Jarno Trulli Wikimedia Commonsissa
Virallinen sivusto (Arkistoitu – Internet Archive) (englanniksi)
Trullin omistaman viinitilan sivut (englanniksi) (italiaksi)
Trulli Prost-tallin ratissa vuonna 1999
Trulli Toyotan ratissa vuonna 2005
Trulli Britannian GP:ssä 2008
Jääportit (albumi)

| Jääportit Jääportit |
| --- | --- | --- |

Studioalbumin tiedot
 Äänitetty : 2016–2018 Jääportit-studio
 Julkaistu: 8. helmikuuta 2018
 Tuottaja(t): Tuomas M. Mäkelä
 Tyylilaji: elektroninen musiikki, ambient, rock
 Kesto: 50.00
 Levy-yhtiö: Epidemie
Jääporttien muut julkaisut
| Voimasuo 2009 | Jääportit 2018 |   |
Jääportit on Jääportit-yhtyeen viides studioalbumi, joka julkaistiin helmikuussa 2018. Albumi äänitettiin ja tuotettiin Jääportit-studiolla vuosina 2016–2018. Musiikin tuottamisen lisäksi Tuomas M. Mäkelä on suunnitellut myös levyn kannet. [lähde? ]
Kappaleet

Taivaltaja tuntematon – 3.27
Synkkien aikojen partaalla – 4.05
Jäävuori ajelehtii – 5.03
Olematta olemassa – 3.49
Kalmiston kangastus – 6.22
Paskiaiset – 4.27
Maailmanpuu – 4.44
Aaveinen – 5.33
Samentuma – 4.16
Kuulaana kipuna – 4.00
Poies – 4.14
Aiheesta muualla

Jaaportit.net (englanniksi)
Julkisivu

Julkisivu on rakennuksen ulkopinta, jonka muodostavat yleensä ulkoseinät. Julkisivu on oleellinen rakennussuunnittelussa, sillä sen tyyli pitkälti määrittää rakennuksen luonteen.
Julkisivujen ulkohahmoa ja esimerkiksi värejä säädellään nykyisin yleensä alueittain erilaisilla rakennusmääräyksillä ja asemakaavalla. Samaten rakentamismääräyksissä asetetaan rajoituksia julkisivun teknisten ominaisuuksien, esimerkiksi palonkeston suhteen. Rakennustaiteellisesti tai kulttuurihistoriallisesti merkittäviä julkisivuja voidaan suojella laeilla.
Fasadi

Fasadi (ranskan sanasta façade ’etusivu, kasvot’) on lähinnä rakennuksen pääsisäänkäynnin puoleinen julkisivu, mutta sillä voidaan tarkoittaa myös muuta, erityisesti koristeellista rakennuksen julkisivua tai sen osaa.
Vain osittain säilynyt Rooman Colosseumin pyöreä julkisivu.
Koristeellinen puujulkisivu vuodelta 1900. Arkkitehti Jakob Lillqvist.
Jugend-vaikutteinen rakennuksen kivijulkisivu vuodelta 1909. Arkkitehti Karl Sandelin.
Osa modernin yliopistorakennuksen julkisivua Oulussa.
Aiheesta muualla

Kuvia tai muita tiedostoja aiheesta Julkisivu Wikimedia Commonsissa